En person med rusmiddelavhengighet vil ha et problem med å slutte eller redusere rusmiddelbruken sin, og kan oppleve avvenningssymptomer slik som abstinenser når bruken opphører en periode. Symptomene varierer med hvilken gruppe rusmidler som brukes og omfanget av bruken. Det skilles ofte mellom fysisk og psykisk avhengighet. En annen måte å skille på er etter hvilket rusmiddel personen er avhengig av, f.eks. heroinavhengig eller nikotinavhengig, da betegnelsen kan omfatte alle rusmidler.